laion/Wikipedia-Exotic huggingface dataset:
Grandi maakond (Utah)

Grandi maakond (Grand County) on maakond USA-s Utah' osariigis. Maakonna halduskeskus ja suurim linn on Moab, kus 2020. aasta seisuga elas 5366 inimest ehk üle poole maakonna rahvastikust. Teine linn umbes 350 elanikuga Castle Valley. Maakonna pindala on 9540 km². Veepindala on 30 km². Elanike arv oli 2020. aasta rahvaloenduse järgi 9,669. Aastal 2010 oli elanikke ja 9225 ja 2000. aastal 8485. Uintah' maakond (põhjas) Garfieldi maakond (kirdes) Mesa maakond (idas) San Juani maakond (lõunas) Emery maakond (läänes) Carboni maakond (kirdes) Maakond moodustati 1890. aastal. Maakond on nime saanud Colorado jõe järgi, mis oli varem tuntud kui Grandi jõgi. Grandi maakonnas oli 8485 inimest, 3434 leibkonda ja 2170 perekonda. Rahvastiku tihedus oli 1 in/km². Elamuühikuid (housing units) oli 4062 (keskmine tihedus 0/km²). Rassiline koosseis oli järgmine: valgeid 92,65% mustanahalisi 0,25% põlisameeriklasi 3,85% aasialasi 0,22% Vaikse ookeani saarte rassist 0,05% teistest rassidest 1,66% kahest või enam rassist 1,32% Ladinaameeriklasi (sõltumata rassist) oli 5,55%. 3434 leibkonna seas oli 29,80% neid, kus oli alla 18-aastasi lapsi; 48,60% koos elavaid abielupaare; 10,70% neid, kus oli ilma abikaasata naine; 36,80% neid, mis ei olnud perekonnad. 29,50% kõigist leibkondadest koosnes üksikutest ja 9,50% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,44 inimest ja perekonnas keskmiselt 3,06 inimest. Elanikud jagunesid ealiselt nii: 26,90% alla 18-aastasi; 8,20% 18–24-aastasi; 27,90% 25–44-aastasi; 24,50% 45–64-aastasi; 12,50% üle 65-aastasi. Ea mediaan oli 37 aastat. Iga 100 naissoost inimese kohta tuli 96,30 meessoost inimest. Iga 100 vähemalt 18-aastase naise kohta tuli 95,10 meest. Leibkonna aastasissetuleku mediaan oli 32 387 dollarit, perekonna sissetuleku mediaan 39 095 dollarit. Meeste sissetuleku mediaan oli 31 000 dollarit, naistel 21 769 dollarit. Sissetulek elaniku kohta oli 17 356 dollarit. 14,80% elanikkonnast ja 10,90% perekondadest elas allpool vaesuspiiri. Kogu elanikkonnast elas allpool vaesuspiiri 21,20% alla 18-aastasi ja 8,40% üle 65-aastasi. Canyonlandsi rahvuspark Manti-La Sali metsakaitseala McInnis Canyons National Conservation Area Archesi rahvuspark Thompson Springs 2020 United States Census, vaadatud 1.01.2022. Grandi maakonna koduleht (inglise keeles)
Castle Valley

Castle Valley on linn Ameerika Ühendriikides Utah' osariigis Grandi maakonna kaguosas. Castle Valleys elas 2010. aasta rahvaloenduse andmetel 319 inimest. Aastal 2000 oli elanikke 349. Castle Valley asub Moabi ja Archesi rahvuspargi lähedal. 2016 U.S. Gazetteer Files 2020 United States Census, vaadatud 1.01.2022.
Põhja-Wales

Põhja-Wales (inglise keeles North Wales, vanades tekstides ka Northgalis; kõmri keeles Gogledd Cymru ehk Y Gogledd) on mitteametlik piirkond Walesis. Lõuna poolt piirneb ta Kesk-Walesiga. Põhja-Wales hõlmab Anglesey saare, Lleyni poolsaare ja Snowdonia mägiala ning Conwy, Clwydi Dee jõe valglad. Põhja-Wales on põhiliselt maapiirkond. Paljude mägede ja orgude ning Iiri mere ranniku tõttu on piirkonna põhiliseks sissetulekuallikaks turism. Kunagi põhilisel kohal olnud põllumajanduse tähtsus on vähenenud. Sissetulek elaniku kohta on Suurbritannia väikseim. Suurel osal piirkonnast on Euroopa Liidu regionaalpoliitikas staatus "Eesmärk 1". Piirkonda kuuluvad järgmised krahvkonnad ja linnkrahvkonnad: Wrexhami linnkrahvkond (Wrecsam) Flintshire'i krahvkond (Sir y Fflint) Denbighshire'i krahvkond (Sir Ddinbych) Conwy linnkrahvkond Gwyneddi krahvkond Isle of Anglesey krahvkond (Ynys Môn) Suurem osa asustusest paikneb rannikul, sealhulgas populaarsed puhkekohad Rhyl, Llandudno ja Pwllheli. Kiirtee A55 ühendab neid linnu Põhja-Inglismaaga ning Holyheadi sadamast väljuvate parvlaevade kaudu Iirimaaga. Põhja-Walesist Lõuna-Wslesisse läheb vähe teid. Põhja-Walesis on kaks piiskopilinna, Bangor ja Saint Asaph, ning hulk keskaegseid losse, sealhulgas Harlechi loss, Caernarfoni loss, Beaumarise loss ja Conwy loss). Põhja-Walesis on ülejäänud Walesist mõnevõrra erinev identiteet. Sealne kõmri keele murre erineb mõneti Lõuna-Walesi murdest. Näiteks ei ole 'piim' mitte llaeth, vaid llefrith. Põhja-Walesi inimesi, eriti neid, kes kõnelevad murret või kellel on aktsent, nimetatakse inglise keeles North Walian. Kasutatakse ka väljendit gog (kõmri sõnast gogledd 'põhi'), mis võib olla solvav. Mõnikord jaotatakse Wales ainult kolmeks piirkonnaks: Põhja-Walesiks, Lõuna-Walesiks ja Lääne-Walesks, nii et Kesk-Wales jaotub nende vahel ära. Sellisel juhul kulgeb Põhja- ja Lääne-Walesi vaheline piir piki Ceredigioni ja Powyse piiri. Powys ise jaguneb traditsioonilise Brecknockshire'i krahvkonna (Lõuna-Wales) ja Montgomeryshire'i krahvkonna (Põhja-Wales) vahel. Kaart ja muud materjali
Grandi maakond

Grandi maakond (Grand County) on maakond USA-s Colorado osariigis. Geograafilised koordinaadid on 40°10' N, 106°12' W. Maakonna halduskeskus on Hot Sulphur Springs. Suurim linn on Granby. Maakonna pindala on 4800 km². Veepindala on 60 km². Elanike arv oli 2020. aasta rahvaloenduse järgi 15 717. Aastal 2010 oli elanikke 14 843 ja 2000. aastal 12 442. Larimeri maakond (kirdes) Gilpini maakond (idas) Boulderi maakond (idas) Clear Creeki maakond (kagus) Summiti maakond (lõunas) Eagle'i maakond (edelas) Jacksoni maakond (loodes) Routti maakond (loodes) Grandi maakond moodustati 2. veebruaril 1874 Summiti maakonna osadest. Pärast Routti maakonna moodustamist 1877. jaanuaris Grandi maakonna läänepiir lühenes. Fraser (1402 elanikku 2020. aasta seisuga) Granby (2079 elanikku) Grand Lake (410 elanikku) Hot Sulphur Springs (753 elanikku) Kremmling (1578 elanikku) Winter Park (1033 elanikku) Lulu City Parshall Tabernash Radium Grandi maakonnas oli 12 442 inimest, 5075 leibkonda ja 3217 perekonda. Rahvastikutihedus oli 3 in/km². Elamuüksusi oli 10 894 (keskmine tihedus 2/km²). Rassiline koosseis oli: valgeid 95,15% mustanahalisi 0,48% põlisameeriklasi 0,43% aasialasi 0,68% Vaikse ookeani saarte rassist 0,10% teistest rassidest 2,00% (millest sakslased 23,8%, iirlased 12,6%, inglased 10,0%) kahest või enam rassist 1,15% Ladinaameeriklasi (sõltumata rassist) oli 4,36%. 5 075 leibkonna seas oli 28,10% neid, kus oli alla 18-aastasi lapsi; 54,70% koos elavaid abielupaare; 5,20% neid, kus oli ilma abikaasata naine; 36,60% neid, mis ei olnud perekonnad. 24,80% kõigist leibkondadest koosnes üksikutest ja 4,80% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,37 inimest ja perekonnas keskmiselt 2,85 inimest. Elanikud jagunesid ealiselt nii: 21,80% alla 18-aastasi; 9,00% 18–24-aastasi; 34,70% 25–44-aastasi; 26,80% 45–64-aastasi; 7,80% üle 65-aastasi. Ea mediaan oli 37 aastat. Iga 100 naissoost inimese kohta tuli 112,70 meessoost inimest. Iga 100 vähemalt 18-aastase naise kohta tuli 115,70 meest. Leibkonna aastasissetuleku mediaan oli 47 759 dollarit, perekonna sissetuleku mediaan 55 217 dollarit. Meeste sissetuleku mediaan oli 34 681 dollarit, naistel 26 445 dollarit. Sissetulek elaniku kohta oli 25 198 dollarit. 7,30% elanikkonnast ja 5,40% perekondadest elasid allpool vaesuspiiri. Kogu elanikkonnast elas allpool vaesuspiiri 7,90% alla 18-aastasi ja 6,10% üle 65-aastasi. Kaljumäestiku rahvuspark Arapaho National Recreation Area Arapaho metsakaitseala Routti metsakaitseala Byers Peak Wilderness Indian Peaks Wilderness Never Summer Wilderness Ptarmigan Peak Wilderness Sarvis Creek Wilderness Vasquez Peak Wilderness U.S. Route 34 U.S. Route 40 State Highway 9 State Highway 125 State Highway 134 Grandi maakonna koduleht (inglise keeles)
Hot Sulphur Springs

Hot Sulphur Springs on linn Ameerika Ühendriikides Colorado osariigis, Grandi maakonna halduskeskus. Linna asub 2341 meetri (7680 jala) kõrgusel üle merepinna. 2000. aasta rahvaloenduse andmetel oli Hot Sulphur Springsi linnas 521 inimest. Rahvastiku tihedus oli 113,8 in/km². Rassiline koosseis oli: valgeid 94,82% mustanahalisi 0,38% põlisameeriklasi 1,92% teistest rassidest 2,11% kahest või enam rassist 0,77% Ladinaameeriklasi (sõltumata rassist) oli 7,10%. Hot Sulphur Springsi koduleht
Parshall

Parshall on asula Ameerika Ühendriikides Colorado osariigis Grandi maakonnas. Parshall asub 2313 meetri (7589 jala) kõrgusel üle merepinna. Parshall paikneb Hot Sulphur Springsi ja Kremmlingu vahel Colorado jõe alamjooksul Byersi kanjonis. Asulas on postkontor, kirik, kõrts ja kauplus.
Ilja Uljanov

Ilja Nikolajevitš Uljanov (vene keeles Илья Николаевич Ульянов, 31. juuli 1831 Astrahanis – 24. jaanuar 1886 Simbirskis) oli Venemaa Keisririigi haridustegelane, Vladimir Lenini isa. Ilja Uljanov oli isa poolt mordvalane ja ema poolt kalmõkk, kuid rahvustunnetuselt kindlasti venelane. Ta oli keisririigi patrioot, kes lootis, et Venemaa võib moderniseeruda ka tsaarivalitsuse all. Eriti lootis ta Aleksander II reformide peale. 1869 nimetati Uljanov Simbirski kubermangu rahvakoolide inspektoriks ja 1874 Simbirski kubermangu rahvakoolide direktoriks. Uljanov kaitses kõigi õigust saada võrdset hariduse, sõltumata soost, rahvusest ja päritolust. Ta oli väga tööle pühendunud ja sihikindel inimene. Uljanov ülendati 31. augustil 1860 titulaarnõunikuks, 20. veebruaril 1862 kolledžiassessoriks ja 12. juulil 1863 õuenõunikuks. 19. novembril 1865 anti talle Püha Anna ordeni 3. järk. 4. juulil 1867 ülendati ta kolledžinõunikuks ja 25. novembril 1871 riiginõunikuks. 22. detsembril 1872 anti talle Püha Stanislavi ordeni 2. järk ja 25. detsembril 1874 Püha Anna ordeni 2. järk. 26. detsembril 1877 anti talle tõelise riiginõuniku auaste, mis andis õiguse pärusaadliku tiitlile. 1. jaanuaril 1882 anti talle Püha Vladimiri ordeni 3. järk ja 1. jaanuaril 1886 Püha Stanislavi ordeni 2. järk. Ilja Uljanov suri ootamatult 1886. aastal arvatavasti peaaju verevalumi (ateroskleroosi) tagajärjel. Ta oli siis 54-aastane. Kokkusattumusena suri Lenin samuti ateroskleroosi tagajärjel peaaegu 54-aastaselt. Ilja Uljanov abiellus 1863 Maria Aleksandrovnaga (sündinud Blank), kes oli isa poolt juut, ema poolt pooleldi sakslane ja pooleldi rootslane. Neil sündis 8 last, kellest kaks surid pisikesena: Anna Uljanova-Jelizarova (1864–1935) (Анна Ильинична Ульянова-Елизарова) Aleksandr Uljanov (1866–1887) (Александр Ильич Ульянов) Olga Uljanova (1868–1869) Vladimir Uljanov (1870–1924) (Владимир Ильич Ульянов) Olga Uljanova (1871–1891) (Ольга Ильинична Ульянова) Nikolai Uljanov (1873–1873) Dmitri Uljanov (1874–1943) (Дмитрий Ильич Ульянов) Marija Uljanova (1878–1937) (Мария Ильинична Ульянова)
Plataia lahing

Plataia lahing oli üks viimaseid suuri maismaalahinguid Kreeka-Pärsia sõdades aset leidnud pärslaste teise sissetungi ajal. Lahing toimus augustis 479 eKr muistse Plataia linna lähistel Kithaironi põhjanõlval ja lõppes kreeklaste võiduga pärslaste üle, viies Atika ja Boiootia vabanemiseni Pärsia võimu alt. Lahingus seisid vastamisi Kreeka linnriikide ühendatud armee Sparta väejuhi Pausaniase juhtimisel, kuhu kaasaegsetel hinnangutel kuulus umbes 80 000 meest, ja Pärsia armee väepealik Mardoniose juhtimisel, kuhu koos pärslaste Kreeka liitlastega kuulus tänapäevastel hinnangutel 70 000 – 120 000 meest. Pärsia armee sai lahingus hävitavalt lüüa ja nende väejuht Mardonios langes. Paralleelselt Plataia lahinguga toimunud Mykale lahingus hävitati ka pärslaste laevastik. Pärast neid lahinguid läks sõjategevuses initsiatiiv kreeklaste kätte ja pärslased tõrjuti lõplikult Kreeka aladelt välja.
Kõmri keel

Kõmri keel (varem uelsi keel; kõmri keeles Cymraeg [kõmr'aaig], artikliga y Gymraeg) on keldi keelerühma briti alarühma kuluv keel. Ta on p-keldi keel. Tema lähemad sugulaskeeled on korni ja bretooni keel. Kõmri keelt kõneldakse põhiliselt Walesis, kus seda kõneleb umbes 500 000 inimest. Keldi keeltest on kõmri keel emakeeleks kõige suuremal hulgal inimestel. Walesis on kõmri keel inglise keele kõrval ametikeel ja koolikeel, kohalik televisioon edastab kõmrikeelseid saateid. Murded jagunevad põhja- ja lõunarühmaks. Üheteistkümnest loost koosnev kõmri eepos kannab koondnime Mabinogion. 27: Roos ja porrulauk] ERR, 2012 (Kuidas läks Indrek Treufeldtil kõmrikeelses telekanalis ja koolis ning kas teate, et Walesi raamatupoest võib leida ka Eesti kirjanike teoseid?)  BBC veebileht Learn Welsh koos ulatusliku õppematerjaliga
Vakamaa

Vakamaa on endisaegne pindalaühik, mida kasutati Baltimaades. Riia mõõdustiku järgi oli vakamaa (Riia vakamaa) suurus umbes 0,37 ha, Tallinna mõõdustiku järgi oli vakamaa (Tallinna vakamaa) umbes 0,18 ha. Vakk (endisaegne mõõtühik) Adramaa (endisaegne maakasutusühik) "Eesti keele seletavas sõnaraamatus" (vaadatud 25.10.2013)
Pajusaare tee

Pajusaare tee on tänav Rae vallas Peetri alevikus. Tänav saab alguse Vana-Tartu maanteelt, ristub Niinesaare põiguga ja lõpeb mõnikümmend meetrit nimetatud ristmikust edasi tupiguga. Tänava ääres paiknevad peamiselt eramajad, vaid tänavalõpu tupiku ääres on kaks ridaelamut. Tänav on ca 320 meetrit pikk. Pajusaare tee
Kungla tee

Kungla tee on tänav Rae vallas Peetri alevikus. Tänav saab alguse tupikuna (tänava algusosa ehk lõik Tartu maanteest praeguse tegeliku alguseni on välja ehitamata), ristub seejärel Häälinurme tänavaga, Kungla põiguga ja lõpeb praegu Niinesaare teel. Tulevikus on plaanis tänavat pikendada arendatava Kopli teeni, see lõik tagab ligipääsu rajatava Peetri külaplatsi juurde. Tänav on praegu ligikaudu 345 meetrit pikk, kuid sellest umbes 55 meetrit (tänava keskosa) on välja arendamata. Seetõttu ei ole tänav ühest otsast teise autoga läbitav (tänava algusest tänava lõppu autoga sõitmiseks tuleb teha ring mööda Häälinurme tänavat ning Kuldala ja Niinesaare teed). Tulevane pikendus Niinesaare teelt Kopli teeni pikendab tänavat umbes 230 meetri võrra. Kungla tee 2005.a. Kungla tee 2013.a. Kungla tee 2013.a. Kungla tee 2013.a.
Tartu linnaosad

Tartus on 18 linnaosa ja üks maaline piirkond, endine Tähtvere vald, mis liitus Tartu linnaga 2017. aastal toimunud haldusreformi tagajärjel: Annelinn Ihaste Jaamamõisa Karlova Kesklinn Kvissentali Maarjamõisa Raadi-Kruusamäe Ropka Ropka tööstusrajoon Ränilinn Supilinn Tammelinn Tähtvere Vaksali Variku Veeriku Ülejõe Tänapäevastest Tartu linnaosadest ei asu ükski mõlemal pool Emajõge. Elanike arvult väikseim linnaosa on Maarjamõisa, kus on suur ülikooli- ja meditsiinilinnak, kuid vähe elumaju, suurim aga Annelinn, kus domineerivad suured kortermajad ning on elanike arvuga võrreldes suhteliselt vähe töökohti. Tartu jaotamine linnajagudeks sai alguse pärast 1775. aasta tulekahju, milles hävis suurem osa linna puumajadest. Seejärel jagati ülesehitatav linn kolmeks linnajaoks: I linnajagu hõlmas ajaloolist vanalinna ja tulevast Supilinna, II linnajagu nüüdset kesklinna, Riiamäe asumit ja tulevast Karlovat, III linnajagu Emajõe vasakkaldale jäävat nüüdset Ülejõed. Tartu linn (04.02.2022). "Tartu linnaosad". Tartu.ee. Vaadatud 26.04.2022. Enriko Talvistu, "Linnaosi lisandub mühinal", Postimees, 19. juuli 2024 (vaadatud 19.07.2024)
Ellen Frey

Ellen Xenia Frey (5. jaanuar 1892 Moskva – 1980 Bad Godesberg / Bonn) oli Eesti arst ja iluuisutaja. Ta lõpetas 1909. aastal Moskva Peeter-Pauli Koguduse Tütarlaste Kooli ja 1919. aastal Moskva F. F. Mansbachi Tütarlaste Eragümnaasiumi. Samal aastal astus ta Moskva Ülikooli arstiteaduskonda, kuid 1920. aastal katkestas õpingud ja opteerus perekonnaga Eestisse, kus astus samal aastal Tartu Ülikooli, mille lõpetas 1925. aastal cum laude arsti astme väärilisena. Juba Moskvas elades töötas ta Moskva linna ambulantsis ja Eesti Punases Ristis. Pärast ülikooli lõpetamist töötas ta algul Tartu Ülikooli sisehaiguste kliinikus. Ta registreeriti veebruaris 1926 kutseõiguslikuks arstiks ja töötas aastatel 1926–1928 Tartu Ülikooli operatiivse kirurgia kabineti arstina. Aastatel 1928–1936 oli ta Põltsamaal eraarst sise- ja lastehaiguste erialal. 1936. aastal naasis Tartusse ja töötas 1939. aastani Tartu Tiisikuse Vastu Võitlemise Seltsi nõuandepunktis arstina. Ta oli kahekordne Eesti meister naiste iluuisutamises (1926 ja 1927) ning kolmekordne Eesti meister iluuisutamise paarissõidus (1922, 1926 ja 1927, partneriks Aleksander Reeder). Põltsamaal elades mängis ta tennist ja osales Põltsamaale tenniseväljaku rajamises, ühtlasi oli tennisekohtunik. Ta võistles ka suusatamises. 1939. aastal põgenes ta Saksamaale. Seal töötas ta juba sõja ajal Rudolf Virchowi haiglas (hiljem oli see haigla Berliini Vaba Ülikooli kliinik), elades üle kõik Berliini pommitamised. Ta töötas seal 1970. aastani Seejärel töötas ta kuni pensionile minekuni Maini-äärses Frankfurdis laste tuberkuloosikliiniku juhatajana. Pensionieas kolis ta Bonni Bad Godesbergi linnaossa. Bad Godesbergis ta suri ja sinna on ta ka maetud. Nii tema isa Oskar Frey kui ka vend Erik Frey olid Eesti luterlikud vaimulikud. Helbe Merila-Lattik. Eesti arstid 1940–1960. Lk. 60. Album Academicum Universitatis Tartuensis 1918-1944
Zona Cesarini

Zona Cesarini ("Cesarini tsoon") on väljend, mida kasutatakse lõppeva jalgpallimatši viimaste minutite märkimiseks. Seda väljendit võidakse kasutada ka mõnest muust spordialast rääkides. Väljend on pärit itaalia keelest, kuid hispaania keeles omistatakse sellele sama tähendus. Väljendile pani aluse Itaalia-Argentina juurtega Juventus FC mängija Renato Cesarini (1906–1969), kellel oli kombeks lüüa väravaid mängu viimastel minutitel. Eriti aitas selle tekkele kaasa 13. detsembril 1931 löödud värav mängu 89. minutil, kui Renato Cesarini viis Itaalia koondise Ungari meeskonna vastu 3-2 juhtima. Väljendit kasutati esmakordselt ajalehes mõni nädal hiljem, kui itaallasest ajakirjanik Eugenio Danese rääkis oma kirjatükis “Cesarini juhtumist”, viidates sellega matši viimastele minutitele. Sõna “tsoon” on ilmselt kasutusele võetud bridži kaardimängust, milles “tsoon” märgib mängu viimast ja otsustavat faasi. "Zona" (itaalia). Vaadatud 30.03.2013.
Sordileht

Sordileht on põllumajanduskultuuride sortide nimekiri, milles on kirjas need sordid, mille seemet ja paljundusmaterjali sertifitseeritakse ja võib turustada. Sordilehte võetakse teravilja-, sööda-, õli-, kiu- ja köögiviljakultuuri ning peedi ja kartuli sort. https://www.riigiteataja.ee/akt/969383?leiaKehtiv (vaadatud 29.03.2013) EE 12. köide, 2003: 523.
Johanna Talihärm

Johanna Talihärm (sündinud 27. juunil 1993 Tallinnas) on Eesti laskesuusataja. Maailma karikasarja debüüdi tegi Talihärm 2012. aastal. Ta osales 2014. aastal Eesti koondise koosseisus Sotši olümpiamängudel. Vend Johan Talihärm on samuti laskesuusataja. 2014 Sotšis 48. koht 7,5 km sprindis 55. koht 10 km jälitussõidus 73. koht 15 km eraldistardiga sõidus 26. koht teatesõidus 2018 Pyeongchangis 22. koht 7,5 km sprindis 26. koht 10 km jälitussõidus 2013 Nové Městos 85. koht 7,5 km sprindis 99. koht 15 km eraldistardiga sõidus 20. koht teatesõidus 2015 Kontiolahtis 39. koht 7,5 km sprindis 44. koht 10 km jälitussõidus 70. koht 15 km eraldistardiga sõidus 16. koht teatesõidus 2017 Hochfilzenis 87. koht 7,5 km sprindis 57. koht 15 km eraldistardiga sõidus 19. koht teatesõidus 21. koht segavõistlusel Biograafia ESBL-is Johanna Talihärm IBU kodulehel (inglise) Üksikasjalik tulemused spox.com Johanna Blogi Intervjuu Johanna Talihärm
Valeri Zolotuhhin

Valeri Sergejevitš Zolotuhhin (vene keeles Валерий Сергеевич Золотухин; 21. juuni 1941 Bõstrõi Istok, Altai krai – 30. märts 2013 Moskva) oli vene näitleja. Ta alustas näitlejakarjääri 1964. aastal Taganka teatris, filmis sai tema läbimurdeks 1971. aastal teleekraanidele jõudnud muusikaline komöödia "Bumbaraš". Kokku on Zolotuhhini filmograafias sadakond rolli, neist viimased näiteks vampiir "Öises vahtkonnas" (2004) või Bossoi "Meistris ja Margaritas". 1987 Vene NFSV rahvakunstnik Valeri Zolotuhhin andmekogus IMDb (inglise) Suri vene näitleja Valeri Zolotuhhin, err.ee, 30. märts 2013
Phillipsi maakond (Colorado)

Phillipsi maakond (Phillips County) on maakond USA-s Colorado osariigis. Maakonna halduskeskus on Holyoke. Maakonna pindala on 1781 km². Veepindala on 0 km². Elanike arv oli 2010. aasta rahvaloenduse järgi 4442. Aastal 2000 oli elanikke 4480. Sedgwicki maakond (põhjas) Perkinsi maakond (Nebraska)(kirdes) Chase'i maakond (Nebraska) (idas) Yuma maakond (Colorado) (lõunas) Logani maakond (läänes) Maakond moodustati 1889. aastal Logani maakonna osast. Amherst Haxtun Holyoke Paoli Phillipsi maakonnas oli 4480 inimest, 1781 leibkonda ja 1239 perekonda. Rahvastiku tihedus oli 3 in/km². Elamuüksusi oli 2014 (keskmine tihedus 1/km²). Rassiline koosseis: valgeid 93,04% mustanahalisi 0,20% põlisameeriklasi 0,29% aasialasi 0,40% Vaikse ookeani saarte rassist 0,02% teistest rassidest 4,71% kahest või enam rassist 1,34% Ladinaameeriklasi (sõltumata rassist) oli 11,76%. 1781 leibkonna seas oli 32,90% neid, kus oli alla 18-aastasi lapsi, 61,20% koos elavad abielupaarid, 5,60% neid, kus oli ilma abikaasata naine, 30,40% neid, mis ei olnud perekonnad, 27,50% kõigist leibkondadest koosnes üksikutest ja 14,30% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,47 inimest ja perekonnas keskmiselt 3,01 inimest. Elanikud jagunesid ealiselt nii: 26,90% alla 18-aastasi, 6,30% 18–24-aastasi, 25,30% 25–44-aastasi, 22,20% 45–64-aastasi, 19,40% üle 65-aastasi. Ea mediaan oli 40 aastat. Iga 100 naissoost inimese kohta tuli 93,40 meessoost inimest. Iga 100 vähemalt 18-aastase naise kohta tuli 90,50 meest. Leibkonna aastasissetuleku mediaan oli 32 177 dollarit, perekonna sissetuleku mediaan 38 144 dollarit. Meeste sissetuleku mediaan oli 30 095 dollarit, naistel 18 682 dollarit. Sissetulek elaniku kohta oli 16 394 dollarit. 11,60% elanikkonnast ja 8,80% perekondadest elasid allpool vaesuspiiri. Kogu elanikkonnast elas allpool vaesuspiiri 14,70% alla 18-aastasi ja 7,20% üle 65-aastasi. 2020 United States Census, vaadatud 1.01.2022.
Phillipsi maakond

Phillipsi maakond on maakond mitmes Ameerika Ühendriikide osariigis: Phillipsi maakond Arkansases Phillipsi maakond Colorados Phillipsi maakond Kansases Phillipsi maakond Montanas
Amherst (Colorado)

Amherst on rahvaloendustel arvestatav kohaliku võimuorganita asula (census-designated place) USA-s Colorado osariigis Grandi maakonnas. Elanike arv oli 2010. aasta rahvaloenduse järgi 58. Amherst asutati umbes 1887. Amhersti postkontor avati 18. veebruaril 1888. Bauer, William H.; James L. Ozment, John H. Willard (1990). Colorado Post Offices 1859-1989. 90-34759: The Colorado Railroad Museum. ISBN 0-918654-42-4.{{cite book}}: CS1 hooldus: koht sisaldab numbrit (link)
Holyoke

Holyoke on linn Ameerika Ühendriikides Colorado osariigis, Phillipsi maakonna halduskeskus ja suurim linn. 2010. aasta rahvaloenduse andmetel oli Holyoke'i linnas 2313 inimest. Rahvastiku tihedus oli 501,7 in/km². Rassiline koosseis oli: valgeid 89,61% mustanahalisi 0,04% põlisameeriklasi 0,31% aasialasi 0,57% teistest rassidest 8,09% kahest või enam rassist 1,37% Ladinaameeriklasi (sõltumata rassist) oli 20,39%. 2020 United States Census, vaadatud 1.01.2022.
Paoli

Paoli on väikelinn Ameerika Ühendriikides Colorado osariigis Phillipsi maakonnas. Linn on nime saanud Pasquale Paoli järgi. 2000. aasta rahvaloenduse andmetel oli Paoli linnas 42 inimest. Rahvastiku tihedus oli 54,1 in/km².
Haxtun

Haxtun on linn USA-s Colorado osariigis Phillipsi maakonnas. 2000. aasta rahvaloenduse andmetel elas Haxtonis 956 inimest.
Põhivärvinimede teooria

Põhivärvinimede teooria (täpsemalt: põhivärvinimede universaalse evolutsiooni teooria) järgi tulevad mingisse keelde põhivärvid kindlas järjekorras. Kõige esimesed värvid, mis igas keeles kindlasti eksisteerivad, on must ja valge. Kui mingis keeles on olemas põhivärv punane, siis on seal kindlasti ka valge ja must; kui mingis keeles on olemas põhivärv kollane või roheline, siis kindlasti on selles keeles juba olemas põhivärvid must, valge ja punane, jne. Selle teooria järgi saab keeli jagada staadiumitesse. Nt eesti keel kuulub 7. ehk viimasesse staadiumisse, millel on olemas kõik 11 põhivärvi: valge, must, punane, kollane, roheline, sinine, pruun, hall, roosa, lilla ja oranž. EE 12. köide, 2003: 426.
Daniil Steptšenko

Daniil Steptšenko (sündinud 13. augustil 1986 Narvas) on endine Eesti laskesuusataja. 2014 Sotšis 50. koht 10 km sprindis http://sport.delfi.ee/news/suusatamine/laskesuusatamine/27-aastane-daniil-steptsenko-lopetab-sportlaskarjaari?id=68925815 Daniil Steptšenko IBU kodulehel (inglise)